Video: Metrobeamptes van pligte onthef oor omkopery - Maroela Media
Hoofsupt. Wayne Minnaar, woordvoerder van die metropolisie, het gesê die beamptes is van hul pligte onthef en na die metropolisie se administratiewe afdeling oorgeplaas nadat 'n amptelike klag teen hulle ingedien is. Hy het gesê die beamptes sal dissiplinêr vervolg word. "Die Johannesburgse metropolisie duld nie korrupsie nie."
Die stappe teen die beamptes kom nadat daar 'n video op YouTube gelaai is wat wys hoe 'n swart VW Golf agtervolg word deur 'n gemerkte metropolisiemotor. Die datum op die video wys 1 Januarie 2015. Die voorval het glo in Westdene plaasgevind.
In die video kan daar gesien word hoe die motors stilhou waarna twee metrobeamptes sowel as die bestuurder en passasier van die Golf uit hul motors klim. Later in die video kan daar gesien word hoe die metrobeamptes en die twee mans van die Golf 'n gesprek voer voor die metrobeamptes na hul motor terugkeer gevolg deur die twee mans. Die omkoopgeld word dan glo oorhandig voor die albei motors wegry.
Minnaar het 'n beroep gedoen op die publiek om enige korrupte aktiwiteite waarby metropolisiebeamptes glo betrokke is aan te meld by 0800 203712.
Seker 'n geldjie nodig gehad oor die feestyd of hoe? Lekker korrupte ou landjie dié…..
Piet Smith · 5 jare gelede
Ag moenie kwaad wees vir nie toe pos geadverteer was het dit gesê salaris onderhandelbaar
Amper lag ek nou.
Skerp, Piet, skerp!
Ek wonder net wie het dit afgeneem. Die kamera volg hulle oral waar hulle loop. Ek vind dit nogal vreemd. Dis seker "face recognition" of "Size of body recognition"
Die video is met 'n kamera verfilm vanaf die kringtelevisie se skerm. Dit is dus die kameraman wat hulle volg en nie die kringtelevisie nie. Kyk maar hoe die datumstempel buite sig verdwyn en dan weer terugkom.